**projektas**

**reg. Nr. T-149**

**2.10. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| dėl pasvalio rajono savivaldybės tarybos **2016 m. birželio 22 d. sprendimo nr. t1-143 ,,dėl** APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠO PATVIRTINIMO“ pakeitimo |

|  |  |  |
| --- | --- | --- |
| 2020 m. rugpjūčio d. | Nr. | T1- |
| Pasvalys | | |

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo, mokslo ir sporto ministro 2020 m. liepos 17 d. įsakymu Nr. V-1084 ,,Dėl švietimo, mokslo ir sporto ministro 2014 m. spalio 2 d. įsakymo Nr. V-872 ,,Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ pakeitimo“, Pasvalio rajono savivaldybės taryba nusprendžia:

1. Pakeisti Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašą, patvirtintą Pasvalio rajono savivaldybės tarybos 2016 m. birželio 22 d. sprendimu Nr. T1-143 ,,Dėl Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“ (Pasvalio rajono savivaldybės tarybos 2019 m. birželio 26 d. sprendimo Nr. T1-124 redakcija) (toliau – Aprašas):

1.1. pakeisti Aprašo 11 punktą ir jį išdėstyti taip:

,,11. Už vykdytojo atliekamas funkcijas rekomenduojamas 3,72 Eur/val. įkainis.“;

1.2. pakeisti Aprašo 13 punktą ir jį išdėstyti taip:

,,13. Už vertinimo komisijos pirmininko atliekamas funkcijas rekomenduojamas 3,82 Eur/val. įkainis.“;

1.3. pakeisti Aprašo 18 punktą ir jį išdėstyti taip:

,,18. Už vykdytojo atliekamas funkcijas rekomenduojamas 3,72 Eur/val. įkainis.“;

1.4. pakeisti Aprašo 20 punktą ir jį išdėstyti taip:

,,20. Už vertinimo ir apeliacinės komisijos pirmininko atliekamas funkcijas rekomenduojamas 3,82 Eur/val. įkainis.“.

2. Sprendimas įsigalioja nuo 2020 m. rugsėjo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

vyriausiasis specialistas

Rimantas Savickas

2020-07-24

Suderinta DVS Nr. RTS-156

Pasvalio rajono savivaldybės tarybai

**AIŠKINAMASIS RAŠTAS**

dėl pasvalio rajono savivaldybės tarybos **2016 m. birželio 22 d. sprendimo nr. t1-143 ,,dėl** APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠO PATVIRTINIMO“ pakeitimo

**2020-07-24**

Pasvalys

1. **Problemos esmė.**

Reikia pakeisti Pasvalio rajono savivaldybės tarybos 2016 m. birželio 22 d. sprendimą Nr. T1-143 ,,Dėl apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“, pakeičiant 11, 13, 18 ir 20 punktus.

1. **Kokios siūlomos naujos teisinio reguliavimo nuostatos ir kokių rezultatų laukiama.**

Vadovaujantis Lietuvos Respublikos švietimo, mokslo ir sporto ministro 2020 m. liepos 17 d.

įsakymu Nr. V-1084 ,,Dėl švietimo, mokslo ir sporto ministro 2014 m. spalio 2 d. įsakymo Nr. V-872 ,,Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ keičiami tvarkos aprašo 11, 13, 18, ir 20 punktai padidinant apmokėjimą už atliekamas funkcijas 11 ir 18 punktuose nuo 3,39 iki 3,72 Eur/val. įkainį, 13 ir 20 punktuose nuo 3,49 iki 3,82 Eur/val. įkainį.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai.**

-

**4. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

**-**

**6. Sprendimo projekto iniciatoriai.**

Švietimo ir sporto skyrius

**7. Sprendimo projekto rengimo metu gauti specialistų vertinimai ir išvados.**

**-**

PRIDEDAMA. Lietuvos Respublikos švietimo, mokslo ir sporto ministro 2020 m. liepos 17 d. įsakymas Nr. V-1084 ,,Dėl švietimo, mokslo ir sporto ministro 2014 m. spalio 2 d. įsakymo Nr. V-872 ,,Dėl rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“ pakeitimo.

Vyriausiasis specialistas Rimantas Savickas

*Lyginamasis variantas*

**APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašas (toliau – Aprašas) reglamentuoja valstybinių brandos egzaminų centrų vykdymo grupių vyresniųjų vykdytojų, administratorių ir vykdytojų apmokėjimo, mokyklinių brandos egzaminų vyresniųjų vykdytojų, administratorių ir vykdytojų, mokyklinių brandos egzaminų vertinimo komisijų pirmininkų bei vertintojų, apeliacinių komisijų pirmininkų bei narių bazinėse mokyklose apmokėjimo dydį iš Mokymo lėšų.

2. Apraše vartojamos sąvokos atitinka Brandos egzaminų organizavimo ir vykdymo tvarkos apraše, patvirtintame Lietuvos Respublikos švietimo ir mokslo ministro2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Lietuvių kalbos ir literatūros įskaitos organizavimo ir vykdymo tvarkos aprašo patvirtinimo“, vartojamas sąvokas.

3. Už darbą poilsio arba švenčių dienomis brandos egzaminų vyresniesiems vykdytojams, administratoriams ir vykdytojams atlyginama teisės aktų nustatyta tvarka.

**II SKYRIUS**

**APMOKĖJIMAS UŽ PAGRINDINĖS IR PAKARTOTINĖS SESIJŲ VALSTYBINIŲ BRANDOS EGZAMINŲ VYKDYMĄ**

4. Už valstybinių brandos egzaminų vykdymą mokama valstybinių brandos egzaminų centrų vykdymo grupių vyresniesiems vykdytojams, administratoriams ir vykdytojams.

5. Už vyresniojo vykdytojo atliekamas funkcijas rekomenduojamas – 5,22 Eur/val. įkainis.

6. Už administratoriaus atliekamas funkcijas rekomenduojamas – 4,86 Eur/val. įkainis.

7. Už vykdytojo atliekamas funkcijas rekomenduojamas – 4,11 Eur/val. įkainis.

**III SKYRIUS**

**APMOKĖJIMAS UŽ PAGRINDINĖS SESIJOS MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

8. Už mokyklinius brandos egzaminus mokama mokyklinių brandos egzaminų centrų, vykdymo grupių vyresniesiems vykdytojams, administratoriams, vykdytojams, vertinimo, brandos darbo vertinimo, apeliacinių komisijų pirmininkams, vertintojams, brandos darbo vertintojams, menų dalykų, technologijų ir profesijos mokytojams (darbų vadovams) ir apeliacinių komisijų nariams.

9. Už vyresniojo vykdytojo atliekamas funkcijas rekomenduojamas – 4,11 Eur/val. įkainis.

10. Už administratoriaus atliekamas funkcijas rekomenduojamas – 3,74 Eur/val. įkainis.

11. Už vykdytojo atliekamas funkcijas rekomenduojamas – ~~3,39~~ **3,72** Eur/val. įkainis.

12. Už vertintojo įvertintą kandidato ar apeliacinės komisijos nario įvertintą apelianto darbą rekomenduojamas ne mažesnis kaip 2,62 Eur įkainis (jei kandidato darbą vertina keli vertintojai, įkainis atitinkamai dalijamas). Už vieno brandos darbo įvertinimą rekomenduojamas ne mažesnis kaip 2,62 Eur įkainis (jei brandos darbą vertina keli vertintojai, įkainis atitinkamai dalijamas).

13. Už vertinimo komisijos pirmininko atliekamas funkcijas rekomenduojamas ~~3,49~~ **3,82** Eur/val. įkainis.

14. Už menų dalykų, technologijų ir profesijos mokytojo (darbo vadovo) atliekamas funkcijas rekomenduojamas 4,49 Eur/val. įkainis.

**IV SKYRIUS**

**APMOKĖJIMAS UŽ PAKARTOTINĖS SESIJOS MOKYKLINIŲ BRANDOS EGZAMINŲ ORGANIZAVIMĄ, VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

15. Bazinėms mokykloms už pakartotinės sesijos mokyklinius brandos egzaminus mokama mokyklinių brandos egzaminų centrų vykdymo grupių vyresniesiems vykdytojams, administratoriams, vykdytojams, vertinimo, apeliacinių komisijų pirmininkams, vertintojams ir apeliacinių komisijų nariams.

16. Už vyresniojo vykdytojo atliekamas funkcijas rekomenduojamas 4,11 Eur/val. įkainis.

17. Už administratoriaus atliekamas funkcijas rekomenduojamas 3,74 Eur/val. įkainis.

18. Už vykdytojo atliekamas funkcijas rekomenduojamas ~~3,39~~ **3,72** Eur/val. įkainis.

19. Už vertintojo įvertintą kandidato ar apeliacinės komisijos nario įvertintą apelianto darbą rekomenduojamas ne mažesnis kaip 2,62 Eur įkainis (jei kandidato darbą vertina keli vertintojai, įkainis atitinkamai dalijamas).

20. Už vertinimo ir apeliacinės komisijos pirmininko atliekamas funkcijas rekomenduojamas ~~3,49~~ **3,82** Eur/val. įkainis.

21. Ataskaitas apie brandos egzaminų metu vyresniųjų vykdytojų, administratorių, vykdytojų, vertinimo, apeliacinių komisijų pirmininkų, vertintojų ir apeliacinių komisijų narių, menų dalykų, technologijų mokytojų (darbo vadovų) dirbtas valandas, Pasvalio rajono savivaldybės (toliau – Savivaldybė) administracijos Švietimo ir sporto skyriui (toliau – Skyrius) pateikia brandos egzaminų vyresnieji vykdytojai, vertinimo, apeliacijų komisijų pirmininkai.

22. Skyrius, vadovaudamasis vyresniųjų vykdytojų, vertinimo ir apeliacinių komisijų pirmininkų pateiktomis ataskaitomis, parengia bendrą Brandos egzaminų vykdymo, vertinimo ir apeliacijų ataskaitą, atlieka paskaičiavimus Aprašo 1 punkte įvardintiems vykdytojams ir pateikia Savivaldybės administracijos Finansų skyriui.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**